טאנה (עיר)

ממוזער|מחוז טאנה: מפה משנת 1896
**טאנה** (במראטהית: **ठाणे** ;באנגלית: **Thane**; בעבר הייתה ידועה בשם ת'אנה (Thana), שהיה שמה הרשמי עד שנת 1996) היא עיר מטרופולינית הממוקמת בצדו הצפון־מערבי של מדינת מהאראשטרה שבהודו ובצדה הצפון־מזרחי של העיר מומבאי. העיר גובלת ישירות במומבאי עצמה, והיא חלק מאזור המטרופולין של מומבאי. היא ממוקמת בחלקו הצפון־מזרחי של אי סאלסטה.

עיר טאנה שוכנת כולה בנפה טאלוקה טאנה, אחת משבע הטאלוקות של מחוז טאנה, והיא עיר הבירה של המחוז. טאנה מדורגת במקום ה־15 מבין הערים המאוכלסות ביותר בהודו, עם אוכלוסייה של 1,890,000 תושבים, על פי מפקד האוכלוסין של שנת 2011.
## היסטוריה
טאנה היא עיר עתיקה. בשנת 1290 ביקר בעיר הנוסע האיטלקי מרקו פולו, שציין כי טאנה היא עיר מפותחת. הוא גם תיאר את טאנה כנמל גדול שבו סוחרים מוכרים כותנה, יוטה ועור, וקונים סוסים.

הפורטוגזים הגיעו לטאנה בשנת 1530 ושלטו בעיר במשך כ־200 שנה, עד שנת 1739. המראטה שלטו בעיר משנת 1739 ועד 1784. משנת 1784 ועד עצמאות הודו הייתה העיר תחת שלטון בריטי.

לוח נחושת המתוארך לשנת 1078 לספירה התגלה בשנת 1787 לספירה סמוך ליסודות מבצר טאנה. בלוח מופיע מענק קרקע מאריקסארה דווארג'ה, שליט טגארה, שבו הוא פונה לתושבי עיר בשם "שרי סתנקה". במשך זמן רב שימשה טאנה כמרכז אימונים וגיוס צבאי של האימפריה המראטהית.

חברת הודו המזרחית השתלטה על אי סאלסטה, מבצר טאנה, מבצר ורסובה ומבצר האי קארנג'ה בתחילת המלחמה האנגלו-מראטה הראשונה. לאחר זמן קצר נכבשו מחדש בידי כוחותיהם של האריפנט פאדקה וטוקוג'י הולקר. עם סיום הסכם סלבאי עברו מבצר טאנה ואי סאלסטה לשליטת הבריטים. משנת 1784 ועד עצמאות הודו הייתה העיר תחת שלטון בריטי.

תאגיד ניהול העיר טאנה הוקם בשנת 1982 והסתיים ב-17 ביוני 2022.

## גאוגרפיה
### מאפיינים פיזיים
טאנה ממוקמת בצפון-מערב מדינת מהאראשטרה (Maharashtra), מזרחית ובסמוך לעיר מומבאי, והיא חלק בלתי נפרד מהמטרופולין של בומביי רבתי. העיר ממוקמת באזור מעבר בין מישור החוף של הים הערבי לבין המדרונות המערביים של רכס הרי גאט המערביים (Western Ghats). טופוגרפיה זו יוצרת נוף מגוון של גבעות ירוקות לצד אזורי שפלה מישוריים. העיר נתונה להשפעת המונסון ההודי שמביא כמות משקעים גבוהה בעיקר בקיץ. דרום העיר נחצה בידי נחל אולהאס (Ulhas). גובה העיר נע בין אפס לכ-30 מטר מעל פני הים.

בתחום המטרופוליני של העיר נמצאים אגמים טבעיים ומלאכותיים, בהם אגם מסונדה (Talao Pali - Masunda Lake) ואגם אופוון (Upvan Lake), ובקרבתו שמורות יער טרופיות, כמו יער Sanjay Gandhi. הטופוגרפיה כוללת רצף של גבעות, עמקים אפופי צמחייה, איים עירוניים ואזורי חקלאות מסורתית בפאתים. אחד המאפיינים הבולטים בדרום העיר הוא אפיק טאנה (Thane Creek) – שהוא למעשה זרוע ים מלוחה/אפיק גאות ושפל ייחודי המשלב מי ים ומי נהר, ומהווה מוקד של מערכת אקולוגית ייחודית.

### צומח
סביב העיר ובתחום שמורות הטבע הסמוכות מצויים יערות נשירים (moist deciduous forests) ובהם עצי טיק (Teak), הלדינה לבבית (Haldina cordifolia), מיני טרמינליה (Terminalia) ועוד.

בקרבת החוף ואפיק טאנה נפוצים מנגרובים – עצים ושיחים עמידים במים מלוחים למחצה. בין המינים ניתן למנות את Avicennia marina ו־Rhizophora mucronata. צמחייה זו ממלאת תפקיד חשוב במניעת סחף קרקע, בהגנה מפני סופות ובשמירה על המערכות האקולוגיות הימיות.
### חי
ערוץ/אפיק טאנה הוא בית גידול מרכזי לציפורים נודדות, ובעיקר לפלמינגו, המגיעים בהמוניהם בעונות החורף. לצדם ניתן למצוא מיני עופות מים נוספים, עופות חוף ועופות דורסים. בתי הגידול של המנגרובים והביצות משמשים גם בית גידול לדגים, סרטנים ורכיכות.
באזורי היער הסמוכים לעיר, ובייחוד בשמורת הטבע טנסה (Tansa Wildlife Sanctuary), חיים צבאים, חזירי בר, שועלים ולעיתים אף נמרים מסוג לאופרד (Leopard).
### שימור הטבע ואתגרים סביבתיים
הפיתוח העירוני המואץ של טאנה מציב אתגר משמעותי לשמירה על מערכות הטבע העדינות. כריתת מנגרובים, ייבוש אגמים והרחבת אזורי מגורים ותעשייה גורמים ללחץ אקולוגי ניכר. עם זאת, בעשורים האחרונים פועלות יוזמות שיקום רבות – נטיעת עצים, שימור המנגרובים והכרזה על אפיק טאנה כשמורת טבע (Thane Creek Flamingo Sanctuary). פעולות אלו חיוניות לשימור המגוון הביולוגי ולשמירה על איזון אקולוגי באזור המטרופוליני הצפוף.

### אַקלִים
בטאנה שורר אקלים מונסון טרופי הגובל באקלים סוואנה טרופי. האקלים הכללי מתון, עם ימי גשם מרובים ומעט מאוד ימים של טמפרטורות קיצוניות.

הטמפרטורה נעה בין 22°C ל־36°C. בחורף עלולה הטמפרטורה הלילית לרדת עד 12°C, ואילו בקיץ עשויה הטמפרטורה בצהריים לעלות מעל 40°C. הטמפרטורות היומיות הנמוכות ביותר נצפות לרוב בשיא המונסון של חודשי יולי ואוגוסט, אז הן עשויות לרדת לכ־25°C. כ־80% מסך המשקעים השנתי יורדים בין יוני לאוקטובר. כמות המשקעים השנתית הממוצעת נעה בין 2,000 ל־2,500 מ"מ, ורמת הלחות נעה בין 61% ל־86%, דבר ההופך את האזור לבעל אקלים לח.

טאנה דורגה במקום ה־12 ברשימת "העיר הלאומית עם אוויר נקי ביותר" (בקטגוריה 1 — ערים בעלות אוכלוסייה של למעלה מ־מיליון תושבים) בהודו, על פי תוצאות סקר Swachh Vayu Survekshan 2024.

### אגמים
33 אגמים נמצאים בגבולות העיר טאנה.

## דמוגרפיה
### דתות במחוז

### אוכלוסייה

על פי מפקד האוכלוסין של 2011, אוכלוסיית טאנה עמדה על 1,841,488 תושבים. שיעור האוריינות הממוצע בעיר היה 91.36%, כאשר שיעור האוריינות בקרב גברים עמד על 94.19% ובקרב נשים על 88.14%. יחס המינים בטאנה היה 882 נשים לכל 1,000 גברים, ויחס המינים בקרב ילדים (0–6) היה 900 בנות לכל 1,000 בנים. סך הילדים בגילאי 0–6 בעיר היה 186,259 — 98,017 בנים ו-88,242 בנות; ילדים מהווים 10.24% מסך אוכלוסיית העיר. השפה העיקרית המדוברת בטאנה היא מרטהית, עם שימוש נרחב והבנה של הינדי. חלק ממשפחות המזרח-הודיות ברובע חַ'טרי בטאנה עדיין מדברות פורטוגזית. בטאנה מתגוררים כ-1,800 מיהודי הודו, מתוך כ-5,000 יהודים במדינה.
### שפות

במפקד האוכלוסין של 2011 נמצא כי 48.50% מתושבי טאנה דיברו מראטהית כשפת אם, 19.59% הינדי, 12.99% אורדו, 3.93% גוג'ראטית, 2.44% בהוג'פורית, 1.37% קנאדה, 1.29% מלאיאלאם, 1.21% בנגלית, 1.15% טמילית, 1.14% מרווארי ו־0.94% קונקאני.

## ספורט
קריקט הוא הספורט הפופולרי ביותר בטאנה. בעיר נמצא אצטדיון דאדוג'י קונדדב (Dadoji Kondadev Stadium), המשמש כמתקן ספורט לקריקט. טאנה נמצאת תחת תחום השיפוט של התאחדות הקריקט של מומבאי, הגוף המנהל של ענף הקריקט בעיר. שחקני טאנה משתתפים בקבוצת הקריקט של מומבאי במסגרת תחרויות הקריקט הפנימיות בהודו.

## תחבורה
### מסילות ברזל

טאנה הייתה נקודת הסיום של קו הנוסעים הראשון באסיה. ב־16 באפריל 1853 נחנך שירות רכבת הנוסעים בין בורי בנדר (Bori Bunder) שבמומבאי לבין טאנה. המסילה נמשכה למרחק של 34 ק"מ, והרכבת עצמה נגררה על ידי שלושה קטרים: סאהיב (Sahib), סינד (Sindh) וסולטאן (Sultan). גשרי טאנה, שהיו גשרי הרכבת הראשונים בהודו, נבנו מעל נחל טאנה כאשר קו הרכבת מומבאי–טאנה הוארך לקליאן במאי 1854.

טאנה מחוברת לפרוורים השכנים באמצעות רשת הרכבת הפרברית של קו סנטרל וקו הים (Trans-Harbour Line). תחנת טאנה משמשת כצומת רכבת לקו טאנה–ואשי ופנבל (Harbour Line) ולקו המרכזי. זוהי אחת מתחנות הרכבת העמוסות ביותר בהודו, והיא משרתת כ־654,000 נוסעים מדי יום.

ביוני 2023 הוכרז שתחנת הרכבת טאנה צפויה לעבור שדרוג מקיף, במסגרת פרויקט בשווי של כ־800 קרור רופי, שעבודותיו עתידות להתחיל בקרוב.

### רכבת תחתית METRO
נכון לינואר 2021, רשות המטרופולין של מומבאי (MMRDA), הסוכנות האחראית על הקמת רשת המטרו בהיקף של 300 ק"מ, הציעה תוכנית להקמת מתחם תחזוקה עילי עבור שלושה קווי מטרו: קו 4 (ואדאלה–טאנה–קאסרוודוואלי), קו 4A (קאסרוודוואלי–גאימוך), קו 10 (גאימוך–שיוואג'י נגר) וקו 11 (ואדאלה–בית הדואר המרכזי, CSMT). המתחם מתוכנן לקום במוגרפדה, טאנה. עלות הפרויקט הכוללת נאמדת בכ־596.60 קרור רופי (₹ 596.60 crore שהם 5966 מיליון רופי).

נכון ל־2019, החלו עבודות החיבור של ואדאלה וטאנה באמצעות קו מטרו. העבודות צפויות להסתיים בשנת 2026.

ב־26 באוגוסט 2015, סוכנות MMRDA אישרה תקציב של ₹354 מיליארד רופי לסלילת 118 ק"מ של רשת מטרו במומבאי. התקציב כולל את קו מטרו-4 באורך 40 ק"מ מוודלה דרך ג׳אטקופר וטאנה עד קאסרוואדבלי, שעובר דרך GPO ודֶרֶך R.A. Kidwai, בהיקף עלות של ₹120 מיליארד רופי.

ב־16 באוגוסט 2024, ממשלת הודו נתנה את אישורה לפרויקט מטרו טאנה, קו מעגלי באורך 29 ק"מ. הקו יכלול 22 תחנות, וצפוי להיפתח בשנת 2029. הפרויקט יבוצע על ידי חברת מאה מטרו (Maha Metro).

### התחבורה העירונית בטאנה (TMT)
תאגיד העיר טאנה (Thane Municipal Corporation) התחיל את שירות התחבורה שלו ב־9 בפברואר 1989, הידוע בשם תחבורה עירונית טאנה (Thane Municipal Transport – TMT). שירותי TMT מספקים תחבורה בעיר טאנה ובפרברים כגון מולונד, בוריבלי, מירה רוד, נלה סופארה, וסאי, בהיוואנדי ונאוי מומבאי, ועוד.ממוזער|אוטובוסי נווי מומבאי NMMT

## השכלה
### בתי ספר
בעיר 11 בתי ספר יסודיים וחטיבות ביניים.

### מכללות ומוסדות אקדמיים
7 מוסדות ומכללמות אקדמיים.
* מכון טכנולוגי AP שאה
* מכון ד"ר ו.נ. בדקר ללימודי ניהול ומשפטים
* המכון לניהול ולימודי מחשבים
* מכללת הנדסה של KC
* המכללה הרפואית רג'יב גנדי
* אקדמיית רוסטומג'י לקריירה גלובלית
* הפוליטכניקה של Vidya Prasarak Mandal

## אנשים בולטים
* פראמוד מהאג'אן, פוליטיקאי הודי
* אקנאט שינדה, סגן השר הראשי של מהרשטרה בהווה

## ראו גם
* שפות רשמיות בהודו
## קישורים חיצוניים

* 
* Thaneweb.com - פורטל העיר
* פלמינגו גדול באתר הצפרות הישראלי
* ThaneMahapailika.com  —התאגיד העירוני של טאנה (גוף מקומי)
* מחוז טאנה
* נתונים שונים אודות מחוז טאנה והעיר טאנה 

## הערות שוליים

קטגוריה:מהאראשטרה: ערים
קטגוריה:ערי מיליונים
קטגוריה:הודו: ערים